અર્જુન હરિશ્ચંન્દ્ર વાઘમારે (પાર્થો ગુપ્તે) બારેક વર્ષનો ટાબરિયો છે. તેના પિતા (મકરંદ દેશપાન્ડે)ના અકાળ અવસાન બાદ પરિવાર ધારાવીમાં આવીને વસે છે. ઘર ચલાવવા મમ્મી (નેહા જોશી) ઘર-ઘરનાં કામ કરે છે અને અર્જુન એક ચાની ટપરી પર ‘રાજુ’ બનીને વૈતરું કરે છે. પરંતુ સ્કેટિંગ ઍકૅડેમીમાં નાઇટ ડ્યુટી દરમ્યાન એની આંખે એક સપનું બંધાય છે કે આપણેય આ રમત શીખવી. ઈશ્વરે ટૅલન્ટ તો ગાડું ભરીને ઠાલવીં છે, પણ ઇતર પ્રવૃત્તિમાં નાખવાના પૈસા હોત તો સ્કૂલ જવાને બદલે ચાની ટપરીએ રોજની બાર કલાક થોડો મજૂરી કરતો હોત!